stanford-oval/wikipedia huggingface dataset:
Jalkapallon Euroopan-mestaruuskilpailut 1976
Loppuottelu

| 0 | 1 | 2 | 3 | 4 |
| --- | --- | --- | --- | --- |
| 20. kesäkuuta 1976 |  Tšekkoslovakia | 2–2, rp 5–3 |  Saksa |   |
| 0 | 1 | 2 | 3 | 4 |
| --- | --- | --- | --- | --- |
|   |  Švehlík 8'  Dobiaš 25'  Masny  Nehoda  Ondruš  Jurkemik  Panenka  | (2–1) |  D. Müller 28'  Hölzenbein 89'   Bonhof  Flohe  Bongartz  Hoeneß | Stadion Crvena Zvezda, Belgrad     Tuomari: Sergio Gonella (Italia) |
|   |  Švehlík 8'  Dobiaš 25'  Masny  Nehoda  Ondruš  Jurkemik  Panenka  |   |  D. Müller 28'  Hölzenbein 89'   Bonhof  Flohe  Bongartz  Hoeneß | Stadion Crvena Zvezda, Belgrad     Tuomari: Sergio Gonella (Italia) |
Parhaat maalintekijät

4 maalia:
Dieter Müller
2 maalia:
Ruud Geels
Dragan Džajić
Daniel Day-Lewis

| Daniel Day-Lewis |
| --- | --- |
 Daniel Day-Lewis vuonna 2013.
Henkilötiedot
Koko nimi:  Daniel Michael Blake Day-Lewis
Syntynyt: 29. huhtikuuta 1957 (ikä 67) Lontoo, Englanti, Yhdistynyt kuningaskunta
Ammatti:  näyttelijä
Puoliso:  Rebecca Miller  (1996–)
Näyttelijä
Aktiivisena:  1971–2017
Merkittävät roolit:   Hotelli Firenzessä  Minun elämäni  Viimeinen mohikaani  Isän nimeen  Gangs of New York  There Will Be Blood  Lincoln 
Palkinnot
 Parhaan miespääosan Oscar  1990 Minun elämäni  2007 There Will Be Blood  2012 Lincoln   
 Nimikirjoitus
Aiheesta muualla
IMDb 
Elonet
Daniel Michael Blake Day-Lewis (s. 29. huhtikuuta 1957 Lontoo, Englanti, Yhdistynyt kuningaskunta) on kolmesti Oscar-palkittu näyttelijä, jolla on Britannian ja Irlannin kaksoiskansalaisuus. Hänet tunnetaan rooliensa suhteen erittäin valikoivana näyttelijänä sekä omistautuvana metodinäyttelijänä. Hänen tapoihinsa on kuulunut roolissaan pysyminen koko elokuvan kuvausten ajan.
Day-Lewisin palkituimpia rooleja ovat Christy Brownin rooli elokuvassa Minun elämäni (1989), Daniel Plainview’n rooli There Will Be Bloodissa (2007) ja Abraham Lincolnin rooli Lincolnissa. Rooleistaan hänet palkittiin miespääosan Oscar- ja Bafta-palkinnoilla, minkä lisäksi Plainview’n ja Lincolnin roolit toivat hänelle myös miespääosan Golden Globe -palkinnon draamaelokuvassa. Roolistaan Bill ”The Butcher” Cuttingina Gangs of New Yorkissa (2002) hän voitti Bafta-palkinnon. Day-Lewis voitti miespääosan Oscar-palkinnon kolmesti, useammin kuin kukaan toinen.
Ura

Daniel Day-Lewis syntyi Lontoossa vuonna 1957. Hänen isänsä oli 1930-luvun suosituimpia brittirunoilijoita Cecil Day-Lewis ja hänen äitinsä oli näyttelijä Jill Balcon.
Day-Lewis alkoi näytellä Bedales Schoolissa, ja hän sai 13-vuotiaana pienen roolin elokuvasta Saakelin sunnuntai (1971). Day-Lewis jatkoi sen jälkeen uraansa teattereissa ja esiintyi Bristol Old Vic- ja Royal Shakespeare Company -teatteriseurueissa. Hänen ensimmäiset elokuvansa aikuisena olivat Gandhi (1982) ja Bounty – kapina laivalla (1984). Maailmanmaineeseen hän nousi vuonna 1985, kun hän näytteli homoseksuaalia huligaania Poikien pesulassa ja vakavaa herrasmiesta E. M. Forster -sovituksessa Hotelli Firenzessä. Ensimmäisen pääroolinsa Day-Lewis teki Milan Kunderan romaaniin perustuvassa sovituksessa Olemisen sietämätön keveys.
Day-Lewis voitti vuoden 1989 elokuvasta Minun elämäni parhaan miespääosan Oscarin ja Baftan sekä oli Golden Globe -ehdokkaana. Hän esitti elokuvassa irlantilaista kirjailijaa Christy Brownia, joka CP-vammansa takia pystyi kirjoittamaan vain vasemmalla jalallaan. Elokuvan kuvauksissa Day-Lewistä jouduttiin työntämään pyörätuolissa ja nostamaan kameran eteen, koska hän halusi pitää roolinsa myös silloin, kun kamera ei ollut käynnissä, jotta pääsisi paremmin sisään Brownin elämään. Tämän jälkeen tekemissään elokuvissa hän on soveltanut samoja menetelmiä roolihahmonsa käsittelyssä.
Minun elämääni seurasi 1990-luvulla useita menestyselokuvia. Hän näytteli elokuvissa Viimeinen mohikaani (1992), Viattomuuden aika (1993), Isän nimeen (1993), Noitavaino (1996) ja The Boxer (1997). Elokuvista Isän nimeen ja The Boxer Day-Lewis oli joko Oscar-, Bafta- tai Golden Globe -ehdokkaana. Vuonna 1997 valmistuneen The Boxerin jälkeen Day-Lewis päätti pitää taukoa näyttelemisestä ja palasi puusepän töihin. Hän asui myös Firenzessä, jossa työskenteli suutarina.
Oltuaan kolme vuotta poissa elokuvista päätti Day-Lewis palata näyttelijäntyöhön Martin Scorsesen ohjaamassa elokuvassa Gangs of New York. Elokuvassa hän esitti väkivaltaista jengijohtajaa, Bill ”The Butcher” Cutteria. Hän kasvatti rooliaan varten viikset ja opetteli ajanmukaisen aksentin tehdäkseen hahmostaan mahdollisimman realistisen. Day-Lewis voitti roolityöstään Baftan ja sai kolmannen Oscar-ehdokkuutensa. Elokuvan jälkeen hän vakuutti, että Gangs of New York olisi hänen viimeinen elokuvansa. Hänen ohjaajavaimonsa Rebecca Miller suostutteli hänet kuitenkin palaamaan vielä elokuvaan The Ballad of Jack and Rose, joka ilmestyi kolme vuotta Gangs of New Yorkin jälkeen.
Toisen Oscarinsa Day-Lewis sai vuonna 2007 ilmestyneestä elokuvasta There Will Be Blood. Tapojensa mukaan hän pitäytyi roolihahmossaan kaiken aikaa, minkä vuoksi hän joutui muuttamaan jopa pois kotoaan, sillä hänen hahmonsa oli ilkeä ja suorasukainen.[lähde? ]
Kesäkuussa 2017 Day-Lewis ilmoitti lopettavansa uransa. Täten hänen viimeiseksi elokuvaroolikseen on jäämässä vuoden 2017 joulukuussa ensi-iltansa saanut Paul Thomas Andersonin ohjaama Phantom Thread. Sitä edellisen roolinsa hän teki vuoden 2012 elokuvassa Lincoln.
Yksityiselämä

Kirjailija Cecil Day Lewis oli Daniel Day-Lewisin isä.
Day-Lewis on naimisissa näytelmäkirjailija Arthur Millerin tyttären, ohjaaja Rebecca Millerin kanssa. Parilla on vuosina 1998 ja 2002 syntyneet lapset. Day-Lewisilla on myös lapsi hänen edellisestä suhteestaan ranskalaisnäyttelijä Isabelle Adjanin kanssa.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1971 | Saakelin sunnuntai | Sunday Bloody Sunday | ilkivallantekijä |
| 1982 | Gandhi | Gandhi | Colin |
| 1984 | Bounty – kapina laivalla | The Bounty | John Fryer |
| 1985 | Poikien pesula | My Beautiful Laundrette | Johnny Burfoot |
| 1985 | Hotelli Firenzessä | A Room with a View | Cecil Vyse |
| 1986 | Nanou | Nanou | Max |
| 1988 | Olemisen sietämätön keveys | The Unbearable Lightness of Being | Tomas |
| 1988 | Stars and Bars | Stars and Bars | Henderson Dores |
| 1989 | Minun elämäni | My Left Foot | Christy Brown |
| 1989 | Eversmile, New Jersey | Eversmile, New Jersey | tohtori Fergus O’Connell |
| 1992 | Viimeinen mohikaani | The Last of the Mohicans | Haukansilmä / Nathaniel Poe |
| 1993 | Viattomuuden aika | The Age of Innocence | Newland Archer |
| 1993 | Isän nimeen | In the Name of the Father | Gerard ”Gerry” Conlon |
| 1996 | Noitavaino | The Crucible | John Proctor |
| 1997 | The Boxer | The Boxer | Danny Flynn |
| 2002 | Gangs of New York | Gangs of New York | William ”Teurastaja-Bill” Cutting |
| 2003 | Abby Singer | Abby Singer | oma itsensä (cameorooli) |
| 2005 | The Ballad of Jack and Rose | The Ballad of Jack and Rose | Jack Slavin |
| 2007 | There Will Be Blood | There Will Be Blood | Daniel Plainview |
| 2009 | Nine | Nine | Guido Contini |
| 2012 | Lincoln | Lincoln | Abraham Lincoln |
| 2017 | Phantom Thread | Phantom Thread | Reynolds Woodcock |
| 2025 | Anemone | Anemone |  |
Filmografia > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1981 |  | Thank You, P.G. Wodehouse | Psmith |
| 1981 |  | Artemis 81 | opiskelija |
Filmografia > Dokumenttielokuvat

| Dokumenttielokuvat> Vuosi | Dokumenttielokuvat> Suomenkielinen nimi | Dokumenttielokuvat> Alkuperäinen nimi | Dokumenttielokuvat> Rooli |
| --- | --- | --- | --- |
| 2002 |  | Forever Ealing | kertoja (ääni) |
| 2010 |  | A Man’s Story | oma itsensä |
| 2012 |  | Access to the Danger Zone | kertoja (ääni) |
| 2017 |  | Spielberg | oma itsensä |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakson nimi / jaksojen määrä | Televisio>  |
| --- | --- | --- | --- | --- | --- |
| 1980 | Radioetsivä | Shoestring | DJ | “The Farmer Had a Wife” |  |
| 1982 |  | BBC2 Playhouse | Alexander ”Alec” Moore | “How Many Miles to Babylon?” |  |
| 1982 |  | Frost in May | Archie Hughes-Forret |  3 jaksoa “The Lost Traveller” “The Sugar House” “Beyond the Glass”  |  |
| 1983 |  | Play of the Month | Gordon Whitehouse | “Dangerous Corner” |  |
| 1985 |  | My Brother Jonathan | Jonathan Dakers |  viisiosainen minisarja “Part 1” “Part 2” “Part 3” “Part 4” “Part 5”  |  |
| 1986 |  | Screen Two | tohtori Kafka | “The Insurance Man” |  |
Palkinnot ja ehdokkuudet

| Oscar> Vuosi | Oscar> Kategoria | Oscar> Elokuva | Oscar> Tulos |
| --- | --- | --- | --- |
| 1989 | Paras miespääosa | Minun elämäni | Voitto |
| 1993 | Paras miespääosa | Isän nimeen | Ehdokkuus |
| 2002 | Paras miespääosa | Gangs of New York | Ehdokkuus |
| 2007 | Paras miespääosa | There Will Be Blood | Voitto |
| 2012 | Paras miespääosa | Lincoln | Voitto |
| 2017 | Paras miespääosa | Phantom Thread | Ehdokkuus |
Golden Globe
| Vuosi | Kategoria | Elokuva | Tulos |
| 1989 | Paras miespääosa draamaelokuvassa | Minun elämäni | Ehdokkuus |
| 1993 | Paras miespääosa draamaelokuvassa | Isän nimeen | Ehdokkuus |
| 1997 | Paras miespääosa draamaelokuvassa | The Boxer | Ehdokkuus |
| 2002 | Paras miespääosa draamaelokuvassa | Gangs of New York | Ehdokkuus |
| 2007 | Paras miespääosa draamaelokuvassa | There Will Be Blood | Voitto |
| 2009 | Paras miespääosa musikaali- tai komediaelokuvassa | Nine | Ehdokkuus |
| 2012 | Paras miespääosa draamaelokuvassa | Lincoln | Voitto |
| 2017 | Paras miespääosa draamaelokuvassa | Phantom Thread | Ehdokkuus |
Bafta
| Vuosi | Kategoria | Elokuva | Tulos |
| 1989 | Paras miespääosa | Minun elämäni | Voitto |
| 1992 | Paras miespääosa | Viimeinen mohikaani | Ehdokkuus |
| 1993 | Paras miespääosa | Isän nimeen | Ehdokkuus |
| 2002 | Paras miespääosa | Gangs of New York | Voitto |
| 2007 | Paras miespääosa | There Will Be Blood | Voitto |
| 2012 | Paras miespääosa | Lincoln | Voitto |
| 2017 | Paras miespääosa | Phantom Thread | Ehdokkuus |
Screen Actors Guild
| Vuosi | Kategoria | Elokuva | Tulos |
| 2002 | Paras miespääosa | Gangs of New York | Voitto |
| 2007 | Paras miespääosa | There Will Be Blood | Voitto |
| 2009 | Paras näyttelijäkokoonpano | Nine | Ehdokkuus |
| 2012 | Paras miespääosa | Lincoln | Voitto |
| 2012 | Paras näyttelijäkokoonpano | Lincoln | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Daniel Day-Lewis Internet Movie Databasessa. (englanniksi)
Laaja biografia (Arkistoitu – Internet Archive) (englanniksi)
STS-3

STS-3 oli Nasan avaruussukkulaohjelman kolmas lento ja kolmas kerta kun Columbia-sukkula lähetettiin avaruuteen. Laukaisu tapahtui Kennedyn avaruuskeskuksesta 22. maaliskuuta 1982 klo 16.00 UTC-aikaa. Lento päättyi laskeutumiseen White Sandsin tukikohtaan 30. maaliskuuta klo 16.04. Kahdeksanpäiväinen lento oli siihenastisista sukkulalennoista pisin.
Columbian komentajana lennolla toimi Skylab-astronautti Jack Lousma ja lentäjänä ensikertalainen C. Gordon Fullerton. Hyötykuormana oli lennontaltiointijärjestelmän lisäksi tieteellinen tutkimuslaitteisto OSS-I sekä RMS-robottikäsivarsi.
STS-3 laukaistaan Kennedyn avaruuskeskuksesta.
Lennolla astronautit tekivät kokeita robottikäsivarrella sekä tutkivat lämmönvaihteluiden vaikutusta sukkulaan kiertoradalla. Lisäksi sukkulan keskikannen tiloissa suoritettiin ensimmäistä kertaa biologisia ja kemiallisia tutkimuksia. Lennon paluu viivästyi laskeutumisalueen tuulisen sään takia. Sukkula laskeutui lopulta kahdeksan päivän jälkeen White Sandsin tukikohdan kuivalle aavikkojärvelle. Kiitotien hiekka vaurioitti kuitenkin sukkulaa, mistä syystä tukikohtaa ei ole sittemmin käytetty sukkulan laskupaikkana.
Skoutári (Lakonia)

| Skoutári Σκουτάρι |
| --- | --- |
 Skoutárin kylä.
 Skoutári
 Koordinaatit: 36°40′8″N, 22°29′57″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302011701
Väkiluku (2011):  234
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skoutári (kreik. Σκουτάρι) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Aiemmin kylä kuului Gýtheion kuntaan ja vuodesta 2011 lähtien Anatolikí Mánin kunnan Gýtheion kunnallisyksikköön. Kylän väkiluku on 234 (vuonna 2011).
Skoutárin kylä sijaitsee Mánin niemimaan itäosassa noin 18 kilometriä lounaaseen Gýtheiosta ja noin puoli kilometriä sisämaahan Lakonianlahden rannasta. Kylän kerrotaan saaneen nimensä siitä, että sen alkuperäiset asukkaat olivat Konstantinopolin Skutarionista kaupungin valtauksen vuonna 1453 jälkeen tulleita pakolaisia.
Skoutárin raunioituneen Elävöittävän lähteen luostarin (Moní Zoodóchou Pigís) Neitsyt Maria (Panagía) Kotroniótissan kirkko bysanttilaiselta ajalta.
Antiikin ajan Asinen kaupunki sijoitetaan nykyisin Skoutáriin, vaikka aiemmin Asine on tulkittu myös samaksi kaupungiksi kuin pohjoisempana sijainnut Las. Nykyisen kylän nähtävyyksiin kuuluvat muun muassa Kalkandíksen suvun torni Palaiópyrgos sekä Johannes Khrysostomoksen (Ioánnis Chrysóstomos) kirkko, Neitsyt Marian kirkot (Koímisi tis Theotókou, Panagítsa), Pyhän Barbaran (Agía Varvára) kirkko, Pyhän Georgioksen luostari (Pyhän Yrjön luostari, Moní Agíou Georgíou) ja raunioitunut Elävöittävän lähteen luostari (Moní Zoodóchou Pigís, myös Moní Panagías Kotroniótissas).
Skoutári muodostaa myös laajemman kyläyhdyskunnan (Τοπική Κοινότητα Σκουταρίου, Topikí Koinótita Skoutaríou), johon kuuluu varsinaisen Skoutárin kylän lisäksi kylä Parasyrós. Koko yhdyskunnan väkiluku on 293.
Aiheesta muualla

Kuvia tai muita tiedostoja aiheesta Skoutári Wikimedia Commonsissa
Stanisław Szymecki

Stanisław Szymecki
Stanisław Szymecki (26. tammikuuta 1924 – 26. syyskuuta 2023) oli puolalainen roomalaiskatolinen arkkipiispa. Hänet vihki papiksi Emmanuel Célestin Suhard 3. heinäkuuta 1947, ja hänet nimitettiin Kielcen hiippakunnan piispaksi 27. maaliskuuta 1981. Piispaksi vihkiminen seurasi 12. huhtikuuta. Pääkonsekraattorina toimi paavi Johannes Paavali II, jota avustivat Szczepan Wesoły ja Jan Gurda.
15. toukokuuta 1993 Szymecki sai nimityksen Białystokin arkkipiispaksi, jona hän toimi, kunnes jäi eläkkeelle 16. marraskuuta 2000.
Aiheesta muualla

Wikimedia Commonsissa on kuvia tai muita tiedostoja aiheesta .
Gregorios Nazianzilainen

| Gregorios Nazianzolainen  Gregorios Teologi |
| --- | --- |
 Ikoni Gregorios Nazianzolaisesta Khoran kirkossa Istanbulissa
Henkilötiedot
Syntynyt: n. 329 Arianzos, lähellä Nazianzia, Rooman valtakunta (nykyinen Turkki)
Kuollut: 25. tammikuuta 390 Nazianzos, Rooman valtakunta
Kansalaisuus:  Rooman valtakunnan kansalainen
Vanhemmat:  Gregorios Nazianzoslainen vanhempi (isä), Nonna (äiti)
Sukulaiset:  Caesarios (veli), Gorgonia (sisar)
Ura
Sukujuuret:  Kreikkalainen
Uskontokunta:  Ortodoksinen
Koulukunta:  Kappadokialaiset kirkkoisät
Kirkollinen arvonimi:  Teologi, kirkkoisä, Konstantinopolin patriarkka
Vaikutus:  Trinitaarinen teologia, erityisesti kolminaisuusopin muotoilu
Merkittävät ideat:  Kolminaisuus, kristologia, jumalan tunteminen mystisen kokemuksen kautta
Teokset:  "Viisi teologista puhetta", "Kirjeet", "Runot"
Oppilaat:  Kyrillos Aleksandrialainen
Gregorios Nazianzilainen (Gregorios Teologi) (noin 330 – 25. tammikuuta 389) oli yksi kappadokialaisista kirkkoisistä. Hän syntyi Arianzissa lähellä Nazianzia Kappadokiassa. Hänen isänsä, myös Gregorios, palveli Nazianzin piispana. Hän oli Basileios Kesarealaisen (Suuren) ja tämän veljen, Gregorios Nyssalaisen läheinen ystävä. Gregorios toimi Nazianzin piispana vuosina 379–383, minkä jälkeen hän vetäytyi perinnetiluksilleen Arianziin, missä hän kuoli vuonna 389.
Gregorios oli kolminaisuusopin merkittävimpiä kehittelijöitä ja loppuunsaattajia. Tämän vuoksi ortodoksinen kirkko on antanut hänelle arvonimen teologi, jonka on saanut ainoastaan kaksi muuta kirkon opettajaa.
Hän on sadon ja runoilijoiden suojeluspyhimys. Hän eli seuraavien 6 paavien halintokausien aikana: pyhä Sylvester I (314–335), pyhä Marcus (336), pyhä Julius I (337–352), pyhä Liberius (352–366), pyhä Damasus I (366–384) ja pyhä Siricius (384–399). Häntä on kuvattu piispana kirjan, kodexin tai käärön kanssa, suitsutusastialla, miehenä kirjoittamassa kyyhkysen läsnäollessa tai miehenä kirjoittamassa Jumalan käden ollessa hänen yllään.
Katolinen kirkko on muistanut pyhää Gregorios Nazianzilaista hetkipalveluksessa seuraavanlaisella latinankielisellä kollehtarukouksella:
“Orémus. Deus, qui pópulo tuo ætérnæ salútis beátum Gregórium minístrum tribuísti: præsta, quǽsumus; ut quem Doctórem vitæ habúimus in terris, intercessórem habére mereámur in cælis.”
Häntä on muistettu seuraavina kalenterivuoden päivinä: 1. tammikuuta, 2. tammikuuta, 3. tammikuuta, 25. tammikuuta, 30. tammikuuta, 9. toukokuuta ja 11. kesäkuuta.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä Gregorios Teologi. Ortodoksi.net. (suomeksi)
St. Gregory Nazianzen - Catholic Culture (englanniksi)
St. Gregory Nazianzus - Catholic Online (englanniksi)
Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
Innsbruckin lentoasema

Innsbruckin lentoasema.
Innsbruckin lentoasema (IATA: INN, ICAO: LOWI) sijaitsee noin neljä kilometriä Innsbruckin keskustasta länteen. Asemaa ympäröivät Alpit, ja kiitotien suunta on 08/26.
Lentoasema avattiin vuonna 1948. Tärkeimpiä Innsbruckiin liikennöiviä lentoyhtiöitä ovat Austrian Arrows ja Lufthansa. Talvikuukausina asemalla on turismista johtuen huomattavasti vilkkaampi liikenne. Euroopan alueellisten lentoyhtiöiden liitto palkitsi Innsbruckin lentoaseman kauden 2006/7 parhaana lentoasemana. Tuolloin palkinto oli jaossa ensimmäisen kerran. Innsbruck kuuluu haastavan sijaintinsa ja ajoittaisten haastavien sääolosuhteiden vuoksi ns. D-luokan lentoasemiin, jonne kaupallinen lentotoiminta edellyttää miehistön erityiskoulutusta. Esimerkiksi Finnairilla Innsbruckiin lentää vain kapteeneista koostuva ryhmä.
Lentoyhtiöt ja kohteet > Reittiliikenne

Austrian Airlines (Moskova-Domodedovo, Pietari) (kausittainen)
Austrian Arrows
Tyrolean Airwaysin operoimana (Frankfurt, Wien)
British Airways (Manchester) (kausittainen)
GB Airwaysin operoimana (Lontoo-Gatwick) (kausittainen)
easyJet (Bristol, Liverpool, Lontoo-Gatwick)
Finnair (Helsinki) (kausittainen)
Lufthansa (Hampuri) (kausittainen)
S7 Airlines (Moskova-Domodedovo) (kausittainen)
Transavia (Amsterdam, Rotterdam) (kausittainen)
TUIfly (Berliini-Tegel, Köln/Bonn) (kausittainen)
Welcome Air (Antwerpen, Göteborg-Landvetter, Graz, Hannover, Kristiansand, Rotterdam, Stavanger) (kausittainen)
Lentoyhtiöt ja kohteet > Tilausliikenne

Atlantic Airways (Kööpenhamina)
Austrian Airlines (Bournemouth)
Austrian Arrowsin operoimana (Cork, East-Midlands, Exeter, Humberside, Leeds, Manchester, Southampton)
British Airways
Sun Air of Scandinavian operoimana (Kööpenhamina)
Cityflyerin operoimana (Birmingham)
Malmö Aviation (Göteborg, Malmo)
SAS (Kööpenhamina, Oslo, Tukholma-Arlanda)
Sterling Airlines (Billund)
Thomas Cook Airlines (Lontoo-Gatwick, Manchester)
Thomsonfly (Cardiff, Newcastle)
Aiheesta muualla

Kuvia tai muita tiedostoja aiheesta Innsbruckin lentoasema Wikimedia Commonsissa
Lentoaseman kotisivut
Slovakian kielet

Kartta Slovakian enemmistökielistä kunnittain (vuodelta 2011): sinisellä slovakki, keltaisella unkari, punaisella ruteeni ja ruskealla romani.
Slovakia on kielellisesti melko homogeeninen maa, jossa yhdellä kansallisella kielellä on vahva asema.
Slovakian kieli ja slovakialainen viittomakieli

Maan perustuslain mukaan Slovakian ainoa virallinen kieli on slovakki, joka on länsislaavilaisiin kieliin kuuluva kieli. Muiden kielten käytöstä voidaan säätää erillisillä laeilla..
Suhteessa tšekkiin slovakki on konservatiivisempi fonologialtaan, eikä siihen koskaan kehittynyt tšekille omaleimaista ř-äänneetä.
Slovakialaista viittomakieltä käyttää noin 15 000 henkilöä. Se on hyvin lähellä romanialaista ja unkarilaista viittomakieliä.
Muut kielet

Slovakian lain mukaan mikä tahansa kieli voi saada virallisen vähemmistökielen aseman slovakin rinnalla kuntatasolla, jos sen puhujia on vähintään 15 % paikallisista.
Slovakin lisäksi Slovakiassa puhutaan myös unkaria (12,63 % väestöstä). Vuonna 2009 Slovakian unkarilaisvähemmistön keskuudessa puhkesi protesteja, kun maan parlamentti käsitteli uutta kielilakia: sen mukaan kaikissa virallisissa yhteyksissä tulee käyttää slovakkia.
Slovakiassa puhuttava romanikieli kuuluu Keski-Euroopan murteisiin, ja Slovakiassa esiintyy kaksi alamurretta: läntinen ja itäinen Slovakian romani. Tšekkoslovakian hajoamisen jälkeen Slovakia on tunnustanut romanit kansallisesksi vähemmistöksi, mutta kielellä ei ole tunnustettua asemaa kansallisella tasolla.
Tšekin kielen asema Slovakiassa on monimutkaisempi: Tšekkoslovakian aikana tšekin ja slovakin katsottiin poliittisista syistä olevan yksi ja sama kieli, tšekkoslovakki, vaikka puhujat eivät täysin kyenneet ymmärtämään toisiaan. Toisaalta Slovakian länsiosissa, lähellä Tšekin rajaa, paikalliset murteet ovat melko lähellä tšekkiä. Nykyään Slovakian asukkaista 24,86 % sanoo puhuvansa tšekkiä, mikä tekee siitä maan toiseksi puhutuimman kielen.
Sakke Aalto

| Sakari Aalto> Henkilötiedot |
| --- | --- |
Koko nimi:  Sakari Petteri Aalto
Ammatti:  musiikkituottaja, säveltäjä, sanoittaja, laulaja
Muusikko
Taiteilijanimi:  Sakke Aalto Keko Salata
Laulukielet:  suomi
Tyylilajit:  rap, pop, R&B
Soittimet:  laulu
Levy-yhtiöt:  SAHH / Sony Music
  [ Muokkaa Wikidatassa ] [ ohje ]  
Sakari Petteri ”Sakke” Aalto on helsinkiläinen musiikkituottaja, säveltäjä, sanoittaja ja laulaja. Hän on tuottanut kappaleita lukuisille suomalaisille artisteille. Hänen tuotantoaan ovat muun muassa Cheekin "Sokka irti", Fintelligensin "Mikä boogie" sekä JVG:n "Häissä" ja "Kran Turismo". Aalto on tuottanut myös yhdysvaltalaisen rap-artisti Snoop Doggin More Malice -albumin kappaleen ”You’re Gonna Luv Me”.
Aalto julkaisee musiikkia taiteilijanimellä Keko Salata, joka on anagrammi nimestä Sakke Aalto. Aluksi hän salasi henkilöllisyytensä piiloutuen maskeihin, mutta paljasti sen toisen studioalbuminsa julkaisun myötä. Keko Salata on vieraillut oman soolotuotantonsa lisäksi muutaman artistin (kuten Auroran) kappaleilla. Debyyttialbumi Neuroottinen, dramaattinen, charmikas julkaistiin SAHH-levymerkillä vuonna 2017 ja toinen studioalbumi Laulajan näköinen mies vuonna 2019. Jota seurasi vinyylinä poikkeuksellisesti julkaistu single ”Varo vaaraa”, jonka B-puolelta löytyi myös ennenjulkaisematon  kappale ”Ophélie”.  Kolmas albumi Asioilla on tapana järjestyä julkaistiin maaliskuussa 2021.
Helmikuussa 2020 Aallosta tuli Sony Music Finlandin A&R-konsultti.
Diskografia > Keko Salata > Albumit

Neuroottinen, dramaattinen, charmikas (2017)
Laulajan näköinen mies (2019)
Asioilla on tapana järjestyä (2021)